Informácia o čerpaní prostriedkov z európskych fondov

	V súčasnosti prebieha implementácia programu PHARE pre Finančné memorandá  1998, 1999, 2000. Celková alokácia prostriedkov z Európskej komisie (EK) pre Finančné memorandá  1998, 1999 je vo výške 264,350 MEUR. 
	Národný fond obdržal k 31.5.2001 peňažné prostriedky vo výške 63,403 MEUR, čo predstavuje 29,12% z celkovej alokovanej čiastky (analýza prijatých prostriedkov podľa jednotlivých rokov tvorí prílohu č. 2a).

Tabuľka 1: Súhrnný prehľad prostriedkov EÚ z fondu PHARE k 31.5.2001
FM	Celkovo alokované	Príjem – Národný fond	Čerpanie - implementačné agentúry, PHARE príspevky	
	EUR	EUR	SKK1	EUR	SKK1	
SR1998	73 402 000	39 008 092,27	1 714 015 574,34	37 305 537,82	1 639 205 331,81	
SR1999	87 630 000	17 967 266,02	789 481 668,92	9 483 853,98	416 720 543,88	
SR2000	58 818 979	6 427 900,00	282 441 926,00	6 427 900	282 441 926,00	
Spolu	219 850 979	63 403 258,29	2 785 939 169,26	53 217 291,80	2 338 367 801,69	
1. podľa kurzu k 2.1.2001: 1EUR=43,940 SKK

A. Finančné memorandá 1998

Prehľad podpísaných Finančných memoránd pre rok 1998 uvádza tabuľka 2 (podrobný rozpis programov tvorí prílohu č.1a).

Tabuľka 2: Prehľad Finančných memoránd 1998
Kód	Názov	Podpísané 	Suma (EUR)	
SR 9806-11	Národný program PHARE 1998	10.12.1998	45 900 000 	
SR 9812	Program pre veľké infraštruktúrne projekty	23.12.1998	15 000 000 	
SR 9813	Program Pre – Ins	23.12.1998	7 502 000	
SR 9814	Program cez-hraničnej spolupráce SR/AUT	23.12.1998	5 000 000 	
Spolu			73 402 000	
			
A1. Implementácia FM SR 1998

Programy z FM SR 1998 sa implementujú prostredníctvom štyroch implementačných agentúr:

Centrálna finančná a kontraktačná jednotka – CFCU (Úrad vlády SR) 
NAO nominoval p. Milana Michaličku (riaditeľ CFCU) dňa 22.12.1998 za osobu splnomocnenú pre programy (PAO), ktoré sa realizujú prostredníctvom CFCU. 

Slovenská správa ciest – SSC (Ministerstvo dopravy, pôšt a telekomunikácií SR)
NAO nominoval p. Mariána Hantáka (vedúci odboru zahraničných investícií) dňa 8.2.1999 za osobu splnomocnenú pre program, ktoré sa realizujú prostredníctvom SSC. Pričom za finančný manažment v zmysle Finančnej dohody zodpovedá p. Milan Michalička.

Ministerstvo životného prostredia SR 
NAO nominoval p. Františka Kelbela dňa 9.8.1999 za osobu splnomocnenú pre program. Ku dňu 1.1.2001 sa uskutočnila zmena PAO a p. Kelbela nahradila p. Sylvia Kniežová. 
 
Nadácia na podporu poprivatizačného podnikania – SPPF (Ministerstvo hospodárstva SR)  
NAO nominoval p. Petra Ondrejku dňa 10.2.1999 za osobu splnomocnenú pre program, ktorý sa realizuje prostredníctvom SPPF. 

A1.1 Stav kontrahovania programov FM SR 1998

Doba kontrahovania pre všetky Finančné memorandá 1998 končí 31.12.2000. Doba vyplácania končí 31.12.2001. Výnimkou sú 2 programy:
SR 9810.01 – EGS (Grantová schéma pre životné prostredie), 31.12.2002
SR 9812      – LSIF (Veľké infraštruktúrne projekty – Mierová-Senecká), 31.12.2003

Ku dňu 31.5.2001 boli nakontrahované prostriedky vo výške 69,879 MEUR     (3 070 mil. SKK), čo predstavuje 95,20%  z celkovej alokovanej sumy. Percentuálne vyjadrenie nakontrahovania  pre jednotlivé Finančné memorandá 1998 je uvedené v tabuľke 3 (podrobný rozpis kontrahovania tvorí prílohu č.3a).

Tabuľka 3: Stav kontrahovania jednotlivých Finančných memoránd 1998 
                     k 31.5.2001 v %
Kód	Názov	Nakontrahované (%)	
SR 9806-11	Národný program PHARE 1998	95,00	
SR 9812	Program pre veľké infraštruktúrne projekty	100,00	
SR 9813	Program Pre – Ins	90,31	
SR 9814	Program cez-hraničnej spolupráce	89,96	

A2. Finančná realizácia FM SR 1998

A2.1 PRIJATÉ PREDDAVKY

Národný fond obdržal pre Finančné memorandá 1998 k 31.5.2001 peňažné prostriedky vo výške 39,008 MEUR, čo predstavuje 53,14% z celkovej alokovanej čiastky. Prijaté peňažné prostriedky pre jednotlivé FM uvádza tabuľka 4. 

Tabuľka 4: Prijaté preddavky z EK pre jednotlivé FM SR1998 (%)
Kód	Názov	Preddavok 	
SR 9806-11	Národný program PHARE 1998	39,92	
SR 9812	Program pre veľké infraštruktúrne projekty	86,69	
SR 9813	Program Pre – Ins	69,13	
SR 9814	Program cez-hraničnej spolupráce	59,92	

 A2.2 ČERPANIE PROSTRIEDKOV FM SR 1998

Národný fond presunul k 31.5.2001 na implementačné agentúry 38,925 MEUR z hlavných devízových účtov FM 98 (príloha č. 3a)

Ku dňu 31.5.2001 bol stav čerpania prostriedkov implementačných agentúr na úrovni 37,306 MEUR (1 639 mil. SKK), čo predstavuje  81,27% z celkovej alokovanej čiastky. Percentuálne čerpania peňažných prostriedkov vzhľadom k celkovému rozpočtu pre jednotlivé FM SR 1998 k 31.5.2001 vyjadruje graf 1 (podrobný rozpis čerpania implementačných agentúr tvorí prílohu č.3b).

   Graf 1

: Čerpanie peňažných prostriedkov FM SR 1998 k 31.5.2001 (%) 
    Údaje boli zozbierané z mesačných správ implementačných agentúr - Perseus

A3. Súčasná situácia a problémy spojené s finančnou implementáciou

Národný program 1998 (FM 9806-11) bol podpísaný na celkovú čiastku 45,9 MEUR, ale už  pri prvej žiadosti o preddavok EK znížila celkový lokálny rozpočet FM na 44,645 MEUR. Peňažné prostriedky vo výške 1,255 MEUR boli vyčlenené zo 6 podprogramov FM 9806-11 a následne alokované do dodatočne vytvoreného podprogramu SR 9815 – Twinningy. Tento podprogram mal byť kompletne riadený v Bruseli cez úrad TAIEX. EK Nótou o schválení druhého preddavku rozhodla o spätnom presune čiastky 632 126 EUR  na Slovensko, ktorá bude spravovaná prostredníctvom CFCU. Celková čiastka Národného programu 1998, ktorá má byť uhradená na území SR je tak  45 277 126 EUR.
Národný fond predložil listom zo dňa 14.1.2001 oficiálnu požiadavku na Delegáciu EK o rozdelenie časti podprogramu SR 9815, a s tým súvisiace zvýšenie lokálneho rozpočtu podprogramov v rámci Finančného memoranda SR 9806-11 v celkovej výške 632 124,50 EUR, ktoré budú riadené prostredníctvom CFCU.  Delegácia schválila žiadosť 23.3.2000. Na základe PHARE procedúr bude vyššie uvedená čiastka prevedená na základe realokačných formulárov, ktoré boli predložené na Delegáciu EK. 

V dôsledku nedostatku peňažných prostriedkov sa dostal Národný program 1998 (SR9806-11) do platobnej neschopnosti. Národný fond predložil 15.3.2001 Delegácii EK žiadosť o tretí preddavok, ale žiadosť nebola doteraz odsúhlasená Európskou Komisiou.

Program PRE-INS (SR 9813) v zmysle Finančného memoranda je rozdelený na 4 podprogramy, ktoré realizujú 2 implementačné agentúry. Na základe žiadosti PAO o prostriedky pre podprogram implementovaný cez nadáciu SPPF Národný fond presunul v dvoch splátkach na účet SPPF 4 000 000 EUR (celková alokácia podprogramu). Skutočné čerpanie však bolo pozastavené v dôsledku zmeny fondového manažéra nadácie. Národný fond nemohol požiadať o tretí preddavok pre CFCU, pretože neboli splnené podmienky stanovené v Memorande o porozumení o zriadení Národného fondu a Finančnom memorande. 

B. Finančné memorandá 1999

Prehľad podpísaných Finančných memoránd pre rok 1999 uvádza tabuľka 5 (podrobný rozpis programov tvorí prílohu č. 1b).

Tabuľka 5: Prehľad Finančných memoránd 1999
Kód	Názov	Podpísané 	Suma (EUR)	
SR 9903	Program pre veľké infraštruktúrne projekty, časť 4	30.8.1999	2 400 000	
SR 9904	Program Pre-Ins	22.12.1999	2 000 000	
SR 9905-14	Národný program PHARE 1999	22.12.1999	69 500 000	
SR 9916	Program cezhraničnej spolupráce SR – AUT	22.12.1999	4 000 000	
SR 9917	Program cezhraničnej spolupráce SR – ČR	22.12.1999	2 000 000	
SR 9918	Program cezhraničnej spolupráce SR – HUN	22.12.1999	2 000 000	
SR 9919	Program reformy sociálnej starostlivosti – Consenzus III	22.12.1999	2 000 000	
SR 9920	Program pomoci pri príprave projektov PHARE 2000/2001	22.12.1999	2 000 000	
SR 9921	Národný program účasti na 5. Rámcovom programe Spoločenstva pre rozvoj vedy a techniky	22.12.1999	                    1 730 000	
Spolu			87 630 000	

Finančné memorandum SR 9922 - Špeciálny program na podporu likvidácie jadrových elektrární a následných opatrení v sektore energetiky SR bolo podpísané 22.12.1999 v celkovej hodnote 10 MEUR. Na základe dodatku k FM SR9922 (Addendum) týkajúceho sa implementácie memoranda vyplýva, že dané FM nebude implementované formou Decentralizovaného implementačného systému, ale cez Medzinárodný podporný fond na odstavenie jadrovej prevádzky Bohunice.

V rámci Finančných memoránd 1999 prispieva PHARE na účasť SR v komunitárnych programoch (Leonardo da Vinci, Sokrates, Mládež pre Európu, 5. Rámcový program). Na úhradu vstupenky do 5. Rámcového programu v roku 1999 bolo v rámci FM SR9921 vyčlenených 1 730 000 EUR. Národný fond na základe výzvy Bruselu previedol celkovú sumu FM na Generálne riaditeľstvo pre výskum (DG Research) a uzatvoril devízový účet v Národnej banke Slovenska, ktorý bol zriadený pre vyššie spomenuté FM. 

B1. Implementácia FM SR 1999

Programy z FM SR 1999 sa realizujú prostredníctvom šiestich implementačných agentúr:

Centrálna finančná a kontraktačná jednotka – CFCU (Úrad vlády  SR)
NAO nominoval p. Milana Michaličku (riaditeľ CFCU) dňa 6.10.1999, za osobu splnomocnenú pre program SR 9903, 2.2.2000 a 21.2.2000 pre ostatné programy 1999, 22.6.2000 pre program 9907.03 (PAO), ktoré sa realizujú prostredníctvom CFCU.

Nadácia na podporu poprivatizačného podnikania - SPPF (Ministerstvo hospodárstva  SR) 
NAO nominoval p. Petra Ondrejku dňa 1.3.2000 za osobu splnomocnenú pre program, ktorý sa realizuje prostredníctvom SPPF. 

Agentúra pre podporu malého a stredného podnikania - NADSME (Ministerstvo hospodárstva SR) 
NAO nominoval p. Vladimíra Mračnu (riaditeľ odboru SME) dňa 1.3.2000 za osobu splnomocnenú pre program, ktorý sa realizuje prostredníctvom agentúry NADSME. 

SARIO a.s. (Ministerstvo hospodárstva SR) 
NAO nominoval p. Jána Ježa (riaditeľ odboru zahraničnej pomoci) dňa 1.3.2000 za osobu splnomocnenú pre program, ktorý sa realizuje prostredníctvom agentúry SARIO.

Ministerstvo dopravy, pôšt a telekomunikácií SR (sekcia cestnej infraštruktúry) - MDPT
NAO nominoval p. Petra Bareka dňa 13.9.2000 za osobu splnomocnenú pre program, ktorý sa realizuje prostredníctvom implementačnej jednotky MDPT. Pričom za finančný manažment v zmysle Finančnej dohody zodpovedá p. Milan Michalička.

Nadácia pre podporu občianskych aktivít (NPOA)
NAO nominoval p. Adrienu Richterovú (správkyňa Nadácie) dňa 15.2.2000 za osobu splnomocnenú pre program, ktorý sa realizuje prostredníctvom NPOA, ktorá ukončila svoju funkciu k  30.4.2001. V súčasnosti sa prejednáva rozšírenie funkcie PAO na p. Pavla Demeša.

B1.1 Stav kontrahovania programov FM SR 1999

Doba kontrahovania pre Finančné memorandá 1999 končí 31.12.2001. Výnimku tvorí FM SR 9903, v ktorom doba kontrahovania končí 31.5.2000. Doba vyplácania končí 31.12.2001. Výnimkou sú 3 programy:
SR 9906.03 – SPPF (Nadácia na podporu poprivatizačného podnikania), 31.12.2004
SR 9914      – Most Štúrovo - Ostrihom, 31.12.2003
SR 9903      – LSIF IV. – ISPA príprava programu, 31.5.2001

Ku dňu 31.5.2001 boli nakontrahované prostriedky vo výške 23,714 MEUR     (1 042 mil. SKK), čo predstavuje 27,06%  z celkovej alokovanej sumy. Percentuálne vyjadrenie nakontrahovania pre jednotlivé Finančné memorandá 1998 je uvedené v tabuľke 6 (podrobný rozpis kontrahovania je v prílohe č.4a).

Tabuľka 6: Stav kontrahovania jednotlivých Finančných memoránd 1999 
                     k 31.5.2001 ( %)
Kód	Názov	Nakontrahované 	
SR 9903	Program pre veľké infraštruktúrne projekty, časť 4	84,03	
SR 9904	Program Pre-Ins	23,68	
SR 9905-14	Národný program PHARE 1999	25,10	
SR 9916	Program cez-hraničnej spolupráce SR – AUT	3,61	
SR 9917	Program cez-hraničnej spolupráce SR – ČR	0,08	
SR 9918	Program cez-hraničnej spolupráce SR – HUN	12,58	
SR 9919	Program reformy sociálnej starostlivosti – Consenzus II	27,46	
SR 9920	Program pomoci pri príprave projektov PHARE 2000/2001	55,15	
SR 9921	Národný program účasti na 5. Rámcovom programe Spoločenstva pre rozvoj vedy a techniky	100	

B2. Finančná realizácia FM SR1999

B2.1 PRIJATÉ PREDDAVKY

Národný fond obdržal pre Finančné memorandá 1999 k 31.5.2001 peňažné prostriedky vo výške 17,967 MEUR, čo predstavuje 20,50% z celkovej alokovanej čiastky. Prijaté peňažné prostriedky pre jednotlivé FM uvádza tabuľka 7.

Tabuľka 7: Prijaté preddavky z EK pre jednotlivé FM SR1999 (%)
Kód	Názov	Preddavok	
SR 9903	Program pre veľké infraštruktúrne projekty, časť 4	59,97	
SR 9904	Program Pre-Ins	20,00	
SR 9905-14	Národný program PHARE 1999	16,69	
SR 9916	Program cez-hraničnej spolupráce SR – AUT	20,00	
SR 9917	Program cez-hraničnej spolupráce SR – ČR	20,00	
SR 9918	Program cez-hraničnej spolupráce SR – HUN	20,00	
SR 9919	Program reformy sociálnej starostlivosti – Consenzus II	20,00	
SR 9920	Program pomoci pri príprave projektov PHARE 2000/2001	39,90	
SR 9921	Národný program účasti na 5. Rámcovom programe Spoločenstva pre rozvoj vedy a techniky	100,00	

B2.2 ČERPANIE PROSTRIEDKOV FM SR 1999

Národný fond presunul k 31.5.2001 na implementačné agentúry 10,320 MEUR z hlavných devízových účtov FM 98 (príloha č. 4a)

Ku dňu 31.5.2001 bol stav čerpania prostriedkov na úrovni 9,484 MEUR   (416,721 mil. SKK), čo predstavuje 10,82% z celkovej alokovanej čiastky. Percentuálne čerpanie peňažných prostriedkov vzhľadom k celkovému rozpočtu pre jednotlivé FM SR 1999 k 31.5.2001 vyjadrenie graf 2 (Prehľad stavu čerpania peňažných prostriedkov FM SR 1999 na devízových účtoch je uvedený v prílohe č. 4b).

Graf  2: Čerpanie peňažných prostriedkov FM SR 1999 k 31.5.2001 (%)
 Údaje boli zozbierané z mesačných správ implementačných agentúr - Perseus

B3. Súčasná situácia a problémy finančnej implementácie

Pre FM SR9903 skončila doba vyplácania prostriedkov dňom 31.5.2001. Národný fond predložil žiadosť o posledný preddavok pre program na Delegáciu EK 28.2.2001, ktorá preddavok odsúhlasila a postúpila do Bruselu. V Bruseli bol preddavok odsúhlasený 10.4.2001, Národný fond obdržal prostriedky na účet až dňa 6.6.2001. NAO požiadal Delegáciu EK o predĺženie obdobia vyplácania. 

Pre programy FM SR9904 a SR9905.01 implementované agentúrou NPOA je presun prostriedkov dočasne pozastavený, nakoľko osoba splnomocnená pre program pani Richterová podala k 30.4.2001 výpoveď. V súčasnosti prebieha proces rozšírenia menovania pána Demeša (PAO pre program NPOA 2000) aj pre programy NPOA 1999. 

Žiadosť o prvý preddavok pre Národný program (SR 9905-14) bola rozdelená na 3 časti. (2 dodatky žiadosti o prvý preddavok) V súčasnosti Národný fond čaká na schválenie Dodatku č. 2.

Prvý preddavok pre FM SR9905-14 – Národný program PHARE 1999 obdržal Národný fond vo výške 11.600.000 EUR. Z tejto žiadosti boli vyňaté programy  SR 9906.01- Priame zahraničné investície a podpora exportu, z dôvodu nedoriešených otázok implementácie programov a SR9906.03- SPPF.

Program SR9921 Účasť Slovenska v 5. Rámcovom programe bol ukončený. Tento program bol vstupenkou do programu, úhrada vstupenky bola uskutočnená 15.3.2001 a účet otvorený v Národnej banke Slovenska bol následne uzatvorený. 

C. Finančné memorandá 2000

Prehľad podpísaných Finančných memoránd pre rok 1998 uvádza tabuľka 8 (podrobný rozpis programov tvorí prílohu č. 1c).

Tabuľka 8: Prehľad Finančných memoránd 2000
Kód	Názov	Podpísané 	Suma (EUR)	
SK 0001	Účasť SR v komunitárnych programoch EÚ 5. rámcový program, Sokrates II, Leonardo da Vinci II a Mládež v r.1999	27.7.2000	6 427 900	
SK 0002-0010	Národný program 2000	21.12.2000	28 000 000	
SK 0011	Program cez-hraničnej spolupráce SR-HUN	29.1.2001	2 000 000	
SK 0012	Účasť SR v komunitárnych programoch EÚ: malé a stredné podniky a SAVE II v roku 2000	29.1.2001	143 861	
SR 0013	Špeciálny program na posilnenie občianskej spoločnosti (Access)	29.1.2001	900 000	
SK 0015	Program cezhraničnej spolupráce SR-PL	29.1.2001	4 000 000	
SK 0016	Program dodatočnej investičnej podpory pre SR na rok 2000	29.1.2001	4 000 000	
SK 0017	Program cez-hraničnej spolupráce SR-AUT	29.1.2001	6 000 000	
SR 0018	Účasť SR v komunitárnych programoch EÚ 5. rámcový program, Sokrates II, Leonardo da Vinci II a Mládež v r.2000	29.1.2001	7 347 218	
Spolu			58 818 979,00	

Finančné memorandum SK 0014 Program odstavenia Jadrovej elektrárne Bohunice bolo podpísané 29.1.2001 v celkovej hodnote 20 MEUR. Finančné memorandum bude implementované cez Medzinárodný podporný fond na odstavenie jadrovej prevádzky Bohunice.

C1. Implementácia FM SR 2000

Programy z FM SR 2000 sa budú implementovať prostredníctvom troch implementačných agentúr:

Centrálna finančná a kontraktačná jednotka - CFCU (Úrad vlády SR)
NAO nominoval p. Milana Michaličku (riaditeľ CFCU) dňa 21.3.2001 za osobu splnomocnenú pre programy (PAO), ktoré sa realizujú prostredníctvom CFCU. 

Agentúra pre podporu malého a stredného podnikania - NADSME (Ministerstvo hospodárstva SR)
NAO nominoval p. Juraja Majtána (generálny riaditeľ Agentúry) dňa 11.4.2001 za osobu splnomocnenú pre programy, ktoré sa realizujú prostredníctvom NADSME. 

Nadácia pre podporu občianskych aktivít (NPOA)
NAO nominoval p. Pavla Demeša (predsedu Správnej rady) dňa 26.3.2001 za osobu splnomocnenú pre programy, ktoré sa realizujú prostredníctvom NPOA.

C1.1 Stav kontrahovania programov FM SR 2000

Doba kontrahovania pre finančné memorandá 2000 končí 31.12.2002. Výnimkou sú programy:
SR 0012  - Účasť SR v komunitárnych programoch EÚ: malé a stredné podniky a 
                 SAVE II v roku 2000, 30.6.2002
SR 0013 - Špeciálny program na posilnenie občianskej spoločnosti (Access), 
                 30.11.2002
SR 0016 - Program dodatočnej investičnej podpory pre SR na rok 2000, 30.11.2002
SR 0018 - Účasť SR v komunitárnych programoch EÚ 5. rámcový program, Sokrates II, 
                 Leonardo da Vinci II a Mládež v r.2000, 31.12.2001

Národný fond neobrdržal žiadne podklady o kontrahovaní finančných memoránd 2000.

C2. Finančná realizácia FM SR 2000

C2.1 PRIJATÉ PREDDAVKY

Národný fond obdržal k 31.5.2001 peňažné prostriedky pre PHARE príspevky pre účasť SR v komunitárnych programoch 2000 (FM SK 2001) vo výške  6 427 900 EUR (viď príloha )

C3. Súčasná situácia a problémy spojené s finančnou implementáciou

V súčasnosti má Národný fond v Bruseli 6 žiadostí o prvý preddavok, ktoré predložil Delegácii EK 9.4.2001 a ktoré boli schválené Delegáciou 23.4.2001. 

Pre program 0013, ktorý bude realizovať NPOA sa v tomto období dokončuje žiadosť o prvý preddavok. Zdržanie spôsobilo odstúpenie pani Richterovej z pozície správkyne Nadácie.  

D. PHARE príspevky na účasť SR v komunitárnych a vzdelávacích programov

Komunitárne programy

Program	FM	Príspevok	
		Rok	PHARE	SR	
Sokrates II	SR 0001	2000	1 456 700	674 300	
Leonardo II	SR 0001	2000	1 430 800	637 200	
Mládež	SR 0001	2000	926 800	416 200	
Spolu			3 814 300	1 727 700	

PHARE príspevok bol presunutý na Generálne riaditeľstvo vzdelávania a kultúry.

Vzdelávacie programy

Program	FM	Príspevok	
		Rok	PHARE	SR	
5. Rámcový program	SR 9921	1999	1 730 000	-	
5. Rámcový program	SR 0001	2000	2 546 408,50	2 546 408,50	
Spolu			4 276 408,50	2 546 408,50	

PHARE príspevok bol presunutý na Generálne riaditeľstvo výskumu.

ZÁVER

	Vytvorením Národného fondu, vymenovaním splnomocnenca pre Národný fond (NAO-National Authorising Officer) sa začali plniť podmienky Nariadenia Rady (ES) č.1266/1999 zo dňa 21.6.1999 o koordinácii pomoci krajinám uchádzajúcim sa o členstvo v rámci predvstupovej stratégie a o doplnení Nariadenia (EES) č.3906/1989. V procese decentralizácie veľmi vážnu úlohu zohrávajú implementačné agentúry (včítane Centrálnej finančnej a kontraktačnej jednotky-CFCU), kde podmienky vyplývajúce z vyššie uvedeného nariadenia je potrebné plniť dôslednejšie inštitúciami, ktoré  sú za implementačné agentúry zodpovedné. Európska komisia kladie veľký dôraz na účinný systém vnútornej kontroly a spoľahlivý systém národného systému finančnej kontroly. 

Zoznam príloh: 
1. Prehľad programov v rámci Finančných memoránd 1998-2000:
a)	FM 1998 
	b)	FM 1999 
c)	FM 2000

2. Prehľad vyžiadaných prostriedkov z EK 
a)	Prijaté prostriedky EÚ v rokoch 1999-2001 k 31.5.2001
b)	Prehľad vyžiadaných prostriedkov z EK pre Finančné memorandá: FM SR 1998, 1999, 2000

3. Stav kontrahovania a čerpania peňažných prostriedkov pre Finančné memorandá 
    1998 k 31.5.2001
a)	Stav čerpania na devízových účtoch pre Finančné memorandá FM SR1998 k 31.5.2001 – Národný fond
b)	Stav kontrahovania a čerpania na devízových účtoch pre FM SR1998 k 31.5.2001 – Implementačné agentúry  

4. Stav kontrahovania a čerpania peňažných prostriedkov pre Finančné memorandá 
   1999 k 31.5.2001
a)	Stav čerpania na devízových účtoch pre Finančné memorandá FM SR1999 k 31.5.2001 – Národný fond
b)	Stav kontrahovania a čerpania na devízových účtoch pre FM SR1998 k 31.5.2001 – Implementačné agentúry

5. Stav čerpania na devízových účtoch pre Finančné memorandá FM SR2000 k 
   31.5.2001  – Národný fond